Paldies par atbildi. Centīšos izskaidrot. Te ir divas lietas nedaudz sajauktas.

"ietve" laikam nedaudz maldinošs termins. Ietve jeb sidewalk/pavement OSM izpratnē ar tegiem `highway=footway` + `footway=sidewalk` ir ietve/celiņš, kas atrodas blakus transporta ceļam/ielam. Principā tas ir tā pat, ko "ietve" nozīmē CSN izpratnē. Piemēram, šī ir ietve, jo iet gar Slokas ielu https://www.openstreetmap.org/way/1150952461 . Bet šis ir parasts celiņš - ne ietve, jo nav blakus nevienam ceļam: https://www.openstreetmap.org/way/426538221 . Citiem vārdiem, ietvei vienmēr var pateikt, kurš konkrēti ceļš/iela uz to attiecas - ietve ir šī ceļa infrastruktūras daļa. Praktiski, tas nozīmē, ka no ietves parasti var nokļūt uz ceļu, gar kuru tā iet.

Īss info par ietvēm te: https://wiki.openstreetmap.org/wiki/Tag:footway%3Dsidewalk

Krietni garāks te: https://wiki.openstreetmap.org/wiki/Sidewalks

Par celiņiem, kur "atļauts pārvietoties tikai gājējiem" jābūt nedaudz uzmanīgam Latvijā. Vienīgie `highway=footway` celiņi, kur ir aizliegts ne gājējiem (praktiski, tas ir velosipēdiem/elektroskūteriem) ir ar 415. ceļa zīmi "gājēju ceļš" (zilā zīme ar cilvēciņu). Šādus ceļus Latvijā var papildus apzīmēt ar `foot=designated` (un `bicycle=no`). Bez šīs zīmes, braukt ar velosipēdu nav aizliegts, tāpēc nevajadzētu tos nekādīgi speciāli atzīmēt. (Un 99%+ celiņi Latvijā ir bez tādas zīmes.)

Īsi par `foot=designated` te: https://wiki.openstreetmap.org/wiki/Tag:foot%3Ddesignated

Ietves gar ceļiem protams var/vajag atzīmēt ar `footway=sidewalk`. Teorētiski tas palīdzēs kartēm un maršrutētājiem saprast, ka uz tiem attiecas ietvju noteikumi un maršruti. Latvijā tas nozīmē galvenokārt priekšroku gājējiem. Bet velosipēdiem/elektroskūteriem CSN tik un tā šeit neaizliedz.